Diari Oficial de la Generalitat Valenciana


Sumari del DOGV 2225, del 11-03-1994 (1994/830838)

ORDRE de 7 de març, de 1994, de la Conselleria d'Agricultura, Pesca i Alimentació, per la qual s'estableix el procediment per al reconeixement d'explotacions agràries com a preferents i es crea el Registre d'Explotacions Agràries Preferents.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/07/(1)/dof/vci/html**

### Dades del document

Número de DOGV
:   2225

Data del DOGV
:   11-03-1994

Secció del DOGV
:   DISPOSICIONS GENERALS

Número del document
:   1994/830838


Data del document
:   07-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 7 de març de 1994, de la Conselleria d'Agricultura, Pesca i Alimentació, per la qual s'estableix el procediment per al reconeixement d'explotacions agràries com a preferents i es crea el Registre d'Explotacions Agràries Preferents. [94/1612]  
Una vegada establerta en la Llei 6/1993, de 31 de desembre, la figura d'Explotació Agrària Preferent en la Comunitat Valenciana i una vegada determinat mitjançant el Decret 31/1994, de 8 de febrer, el règim jurídic, cal regular el procediment per a la qualificació de les explotacions agràries com a preferents i crear el Registre d'Explotacions Agràries Preferents, d'acord amb el que es disposa en l'article 16 del decret esmentat.  
Per això, i fent ús de les facultats que tinc atribuïdes,  
ORDENE  
Article primer  
Una vegada establerta en la Comunitat Valenciana, mitjançant la disposició addicional novena de la Llei 6/1993, de 31 de desembre, la figura d'explotació agrària preferent i una vegada determinades pel Decret 31/1994, de 8 de febrer, les corresponents fórmules jurídiques que hauran d'adoptar les explotacions associatives, els titulars d'explotacions agràries, individuals o associades, podran sol·licitar-ne el reconeixement com a explotació agrària preferent.  
Article segon  
Les sol·licituds de reconeixement de l'explotació agrària com a preferent, poden formular-les els interessats directament o a través de les organitzacions professionals agràries valencianes.  
Article tercer  
Aquestes sol·licituds i la documentació annexa es poden presentar en les oficines comarcals de la Conselleria d'Agricultura, Pesca i Alimentació o en qualsevol dels llocs establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
Article quart  
L'administració agrària facilitarà als interessats el model de sol·licitud que figura en l'annex d'aquesta ordre. En qualsevol cas, les sol·licituds s'han d'acompanyar dels documents indicats en l'annex.  
Article cinqué  
Els òrgans corresponents de la Conselleria d'Agricultura, Pesca i Alimentació analitzaran la documentació i redactaran la corresponent proposta de qualificació. Després del tràmit d'audiència, el director general d'Estructures Agràries i Desenvolupament Rural en dictarà la resolució.  
Article sisé  
Es crea, sota la dependència de la Direcció General d'Estructures Agràries i Desenvolupament Rural, el Registre d'Explotacions Agràries Preferents, en el qual, conformement amb el que s'estableix en l'article 16 del Decret 31/1994, de 8 de febrer, s'inscriuran les explotacions per l'ordre amb què es reconeguen com a preferents en la resolució corresponent.  
Article seté  
En el registre esmentat es faran constar les dades relatives a la titularitat de l'explotació, la qualificació professional, la situació, l'extensió i les característiques, la data i el número de qualificació, els compromisos adquirits pel titular de l'explotació i, si s'escau, els auxilis i les ajudes concedits.  
Article vuité  
Es crea una mesa de seguiment relativa a la qualificació d'explotació agrària preferent, en la qual participaran, al costat de l'administració agrària autonòmica, les organitzacions professionals agràries. En aquesta, s'hi donarà informació periòdica de les sol·licituds formulades, de les explotacions reconegudes, de les seues característiques i, si s'escau, de les ajudes i els auxilis concedits.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes que calguen per al desplegament i l'aplicació més adequada del que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 7 de març de 1994  
El conseller d'Agricultura, Pesca i Alimentació,  
JOSÉ MARÍA COL COMÍN  
ANNEX I  
Model de sol·licitud de qualificació com a preferent de l'explotació agrària  
Titular(s) de l'explotació: ...  
DNI / CIF / NIF ...  
Domicili: ...  
Telèfon: ...  
Representant: ...  
Com a (mandatari - apoderat). S'hi adjunta:  
Domicili: ...  
Telèfon: ...  
Se sol·licita, d'acord amb el que es disposa en el Decret ..., la qualificació com a preferent de l'explotació agrària de la qual és titular: ...  
... , ... d ... de 19...  
Signatura: ...  
Documentació  
- DNI, CIF o NIF.  
- La relativa a la qualificació com a agricultor o tècnic agrari del titular de l'explotació o d'un soci de l'entitat associativa.  
- Llista per propietari(s) de les parcel·les que integren l'explotació, amb indicació del terme municipal, la superfície, els cultius i les parcel·les limítrofes.  
- Llista de caps de ramat integrats en l'explotació, si s'escau.  
- Documentació acreditativa de la titularitat de la propietat, arrendament, etc., de les parcel·les o el ramat de l'explotació.  
- En el cas d'explotació individual, compromís de compliment de les obligacions derivades de l'article 13 del Decret 31/1994, de 8 de febrer.  
- En el cas d'explotacions associatives, els estatuts o els reglaments pels quals es regisquen, on necessàriament haurà de figurar el compromís de conreu en comú per un termini de sis anys, com a mínim, i el de compliment de les obligacions establertes en el decret, en particular, en els articles 10 i 14. Amb aquesta finalitat, la Conselleria hi facilitarà els models adequats.  
- En el supòsit que es pretenga la qualificació d'Explotació Preferent Especial (article 8.2), la llista dels socis de les cooperatives o altres entitats qualificades com a organització de productors agraris (OPA), amb especificació de qui té la condició de tècnic o agricultor qualificat; la llista de les respectives superfícies cultivades i la corresponent relació jurídica amb cada titular i, si s'escau, el nombre de caps de ramat; la documentació de pertinença a la secció de cultiu de la cooperativa o l'OPA, si s'escau, o el compromís de cultiu en comú.


Còpia Permalink ELI